મૂળભુત રીતે આપણા અને પશ્ચિમનાં ચિંતનમા જ ભેદ છે. આપણું ચિંતન દુઃખ નિવૃતિનું ચિંતન છે અને પશ્ચિમનું ચિંતન સુખ વૃધ્ધિનું ચિંતન છે. વેદએ આપણને ૧. ધર્મ ૨. અર્થ ૩. કામ અને ૪. મોક્ષ આ ક્રમમાં કર્મો ને ગોઠવી આપ્યા અને આપણે આ ક્રમ ને ઊલટાવી નાખ્યો અને આપણું ચિંતન એકાંગી બન્યું જેમાં ફક્ત મોક્ષને જ પ્રાધાન્ય આપવામાં આવ્યું. કામ અને અર્થ ને દુઃખનું કારણ માનવામાં આવ્યા અને ધર્મને તો ટીલા-ટપકાં-ધૂપ-દિવા-દોરા-ઘાગામાં ગૂંગળાવી માર્યો. ધર્મના નામે બાહ્યાચારો ને એટલું પ્રાધાન્ય આપ્યું કે લગભગ દરેક ભારતીય દંભી અથવા બેવડું વ્યક્તિત્વ ઘરાવતો થઈ ગયો. જેનો સૌથી વધુ ફાયદો કહેવાતા ધાર્મિક આગેવાનો ને અને રાજકીય આગેવાનો એ લીધો અને આજે પણ લૂંટી રહ્યા છે.